recursal/SuperWikiNEXT-32B huggingface dataset:
Esquema de bloques xeral do proceso de produción de poliolefinas.
Un **proceso de fabricación**, é o conxunto de operacións necesarias para modificar as características das materias primas. Ditas características poden ser de natureza moi variada tales como a forma, a densidade, a resistencia, o tamaño ou a estética. Realízanse no ámbito da industria.

Para a obtención dun determinado produto serán necesarias multitude de operacións individuais de modo que, dependendo da escala de observación, pode denominarse *proceso* tanto ao conxunto de operacións desde a extracción dos recursos naturais necesarios ata a venda do produto como ás realizadas nun posto de traballo cunha determinada máquina-ferramenta.

No ámbito industrial adóitanse considerar convencionalmente os procesos elementais que se indican, agrupados en dúas grandes familias:

**Tecnoloxía mecánica**:

* Moldeo
	+ Fundición
	+ Pulvimetalurxia
	+ Moldeo por inxección
	+ Moldeo por soprado
	+ Moldeo por compresión
* Conformado ou deformación plástica.
	+ Laminación
	+ Forxa
	+ Extrusión
	+ Estirado
	+ Conformado de chapa
	+ Encogimiento
	+ Calandrado
* Procesos con arranque de material
	+ Mecanizado
		- Torneado
		- Fresadora
		- Tradeado
	+ Electroerosión
* Tratamento térmico
	+ Tépedo
	+ Revenido
	+ Recocido
	+ Nitruración
	+ Sinterización
* Tratamentos superficiais; Acabado
	+ Eléctricos
		- Electropulido
	+ Abrasivos
		- Puído

**Tecnoloxía química**

* Procesos físicos
* Procesos químicos
	+ Tratamentos superficiais
		- Pasivación

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Procesos industriais*** |

|  |  |
| --- | --- |
| Control de autoridades | 
* Wd: Q1408286
* GND: 4123984-2

 |
Esqueleto de ave no que se salientaron os proceso uncinados
Os **procesos uncinados das costelas** son extensións de óso que se proxectan en dirección caudal desde o segmento vertical de cada costela. Uncinado en latín significa 'ganchudo'. Encóntranse en aves (excepto os Anhimidae), réptiles e nos primeiros anfibios (*Ichthyostega*).

Estes procesos poden servir como punto de unión dos músculos escapulares, e axudan a reforzar o solapamento da caixa torácica coas costelas que están detrás deles. Tamén teñen un papel na respiración ao incrementaren a efectividade dos músculos implicados na inspiración como os músculos apendicocostais. Os procesos son curtos nas aves corredoras e longos nas especies mergulladoras e son de lonxitude intermedia en aves non especialistas. As aves da familia Anhimidae son as únicas que carecen destes procesos. The process has also been noted in some Enantiornithines. Aínda que os procesos óseos uncinados son exclusivos das aves, existen tamén procesos unicnados cartilaxinosos en crocodilos. Os procesos uncinados tamén se encontraron en fósiles como *Sphenodon*, *Caudipteryx*, ovirraptóridos, *Confuciusornis* e *Chaoyangia*, aínda que *Archaeopteryx* carecía deles.

Notas
-----

1. 1 2 3  Kardong, Kenneth V. (1995). *Vertebrates: comparative anatomy, function, evolution*. McGraw-Hill. pp. 55, 57. ISBN 0-697-21991-7.
2. ↑  Bonney, Rick; Rohrbaugh, Jr. Ronald (2004). *Handbook of Bird Biology* (Second ed.). Princeton, NJ: Princeton University Press. ISBN 0-938027-62-X.
3. ↑  Codd, J. R. D. F. Boggs, S. F. Perry, and D. R. Carrier. 2005. Activity of three muscles associated with the uncinate processes of the giant Canada Goose *Branta canadensis maximus*. Journal of Experimental Biology 208:849-857. Full text Arquivado 17 de febreiro de 2009 en Wayback Machine.
4. ↑  Tickle, Peter G. , A. Roland Ennos, Laura E. Lennox, Steven F. Perry and Jonathan R. Codd 2007. Functional significance of the uncinate processes in birds. Journal of Experimental Biology 210:3955-3961 Resumo
5. ↑  Fowler ME & Cubas ZS (2001). *Biology, medicine, and surgery of South American wild animals*. Wiley-Blackwell. p. 103.
6. 1 2  Fucheng, Zhang, Zhou Zhoghe, Hou Lianhai & Gu Gang 2001.Early diversification of birds:Evidence from a new opposite bird. *Chinese Science Bulletin. 46*(11):945-949 }}
Dominio WD, repetición G-beta. Diagrama de fitas do dominio C-terminal WD40 do correpresor transcricional Tup1 de lévedos, o cal adopta un pregamento en propulsor beta de 7 láminas. A fita está coloreada desde o azul no extremo N-terminal ao vermello no extremo C-terminal. PDB PDBe 1erj 
O **propulsor beta** (*beta-propeller*) é un tipo de estrutura todo β caracterizado por presentar de 4 a 8 follas beta dispostas arredor dun eixe central toroidalmente. Cada folla ten tipicamente catro cadeas β antiparalelas xiradas de tal xeito que a primeira e a cuarta cadeas quedan case perpendiculares entre si. O sitio activo do encima atópase a miúdo na fenda formada no centro do propulsor polos bucles que conectan os motivos sucesivos de catro follas.

Nome
----

Aínda que "propulsor" aquí se refire a que ten forma de hélice, cómpre distinguir entre propulsor beta (*beta-propeller*) e hélice beta (*beta-helix*), que son dúas estruturas diferentes.

Exemplos
--------

A proteína neuramidase viral do virus da gripe (influenza) é unha proteína coa estrutura propulsor beta de seis follas, cuxa forma activa é un tetrámero. É unha das dúas proteínas presentes na envoltura viral e cataliza o corte dos residuos de ácido siálico das proteínas da membrana celular para axudar a formar as dianas de membrana ás que se unirán os virións fillos en células aínda non infectadas.

Outro exemplo son as repeticións WD40, tamén coñecidas como repeticións de transducina beta. Son curtos fragmentos que se atopan principalmente en proteínas de eucariotas. Xeralmente están ensambladas formando un dominio estrutural de 4 a 16 unidades repetidas, que é esencial para as interaccións proteína-proteína nas que interveñen.

Notas
-----

1. ↑  Elizabeth R. Sprague, Michael J. Redd, Alexander D. Johnson, and Cynthia Wolberger. Structure of the C-terminal domain of Tup1, a corepressor of transcription in yeast. EMBO J. 2000 June 15; 19(12): 3016–3027. doi: 10.1093/emboj/19.12.3016 PMCID: PMC203344.  PMID 10856245

* Branden C, Tooze J. (1999). *Introduction to Protein Structure*, segunda ed. Garland Publishing: Nova York, NY.
* Neer EJ, Schmidt CJ, Nambudripad R, Smith TF. (1994). The ancient regulatory-protein family of WD-repeat proteins. *Nature* 371(6495):297-300.
* Smith TF, Gaitatzes C, Saxena K e Neer EJ. (1999) "The WD repeat: a common architecture for diverse functions", *TIBS*, **24**, 181-185.

Véxase tamén
------------

### Ligazóns externas

* SCOP 4-bladed beta propellers
* SCOP 5-bladed beta propellers
* SCOP 6-bladed beta propellers
* SCOP 7-bladed beta propellers
* SCOP 8-bladed beta propellers

|  |  |
| --- | --- |
| Control de autoridades | 
* Wd: Q3266476
* MAG: 78379959

 |
Regador de metal.
Un **regador** é un recipiente de metal, cerámica ou plástico que contén a auga para regar as plantas. A miúdo, no canto dun regador, acóplase unha billa difusora de auga a unha mangueira.

Descrición
----------

Dispón dun colo ou biquela que remata nunha alcachofa a través da que se verte a auga, e un mango para o seu manexo.
A capacidade do recipiente pode oscilar entre os 0,5 litros para plantas de interior, e os 10 para uso xeral en xardinaría.
Ao final do colo os regadores adoitan ter unha alcachofa ou roseta (pequena tapa perforada por multitude de buratos) para converter o chorro continuo de auga en "ducha" e evitar a excesiva presión sobre a terra ou as plantas delicadas.

Historia
--------

O regador máis antigo que se atopou é do ano 79. Os regadores modernos son de lata ou plástico e na biquela acóplase unha estrutura con furados que é máis ampla ca o diámetro da biquela por onde pasa a auga.

O termo regador rexistrouse por primeira vez en 1692. Antes desa data coñecíaselle como "cacharro de regar".
En 1885, os regadores "Haws" foron patentados por John Haw, quen substituíu a asa montada na parte superior por unha redonda na parte posterior.

Imaxes
------

* Regadores postos en paus nun xardín escolar, Schooltuin Plutodreef Utrecht, Países Baixos.Regadores postos en paus nun xardín escolar, Schooltuin Plutodreef Utrecht, Países Baixos.
* Un regador feito de plástico.Un regador feito de plástico.
* Un regador verde de 2 litros de ferro galvanizado vertendo auga.Un regador verde de 2 litros de ferro galvanizado vertendo auga.
* Regador empregado para os bonsais.Regador empregado para os bonsais.
* Regador feito cun recipiente reutilizado.Regador feito cun recipiente reutilizado.
* Regador do século XVIII.Regador do século XVIII.
* Pintura de Auguste Renoir que se chama "Rapaza cun regador".Pintura de Auguste Renoir que se chama "Rapaza cun regador".
* Pintura de Georges Seurat que se chama "A regadora".Pintura de Georges Seurat que se chama "A regadora".

Notas
-----

1. ↑  Definicións no *Dicionario da Real Academia Galega* e no Portal das Palabras para *regador*.
2. ↑  Acedo, Montse Escutia (2009-06-23). *El huerto escolar ecológico* (en castelán). Grao. p. 195. ISBN 978-84-7827-831-2.
3. ↑  "What does watering can mean?". Consultado o 1 de setembro de 2021.
4. ↑  Cutler, Karan Davis (2002). *Essential Tools: Equipment and Supplies for Home Gardeners* (en inglés). Brooklyn Botanic Garden. pp. 32–36. ISBN 978-1-889538-50-1.
5. ↑  Watering for House Plants. SimplifyPlants. Consultado o 6 de xaneiro de 2022.

|  |  |
| --- | --- |
| Control de autoridades | 
* Wd: Q50643
* AAT: 300197360
* BNCF: 56634
* GEC: 0206676

 |
**Refused** é unha banda sueca de hardcore punk procedende de Umeå, formada no ano 1991. O grupo está formado polo vocalista Dennis Lyxzén, o batería David Sandström, o guitarristas Kristofer Steen e o baixista Magnus Flagge. O guitarrista Jon Brännström tocou con Refused dende 1994 ata que foi despedido a finais de 2014. As súas letras teñen unha perspectiva revolucionaria de esquerdas, e tratan os temas da moralidade clasista e burguesa, a represión autoritaria, a homofobia, os dereitos dos animais, a prensa, e a inutilidade da "democracia representativa".

A banda editou cinco EPs e tres álbums antes de separarse en 1998. A revista *Kerrang!* situou ao seu álbum *The Shape of Punk to Come* no número 13 da súa lista do 50 álbums máis importantes de todos os tempos. O álbum tamén foi nomeado por varios críticos coma o mellor álbum de hardcore de todos os tempos. Varios meses de intensa xira e tensións internas remataron coa disolución da banda, despois de que o seu derradeiro concerto nos Estados Unidos fose disolto pola policía. Despois do fin do grupo Lyxzén pasou a liderar a banda de garage rock The (International) Noise Conspiracy.

En xaneiro do ano 2012 a banda anunciou a súa reunión, confirmando a súa actuación nos festivais de Coachella, Rock am Ring, Primavera Sound, Way Out West Festival ou Resurrection Fest entre outros. Tras realizar unha xira de case un ano a banda entrou en hiato novamente, pero anunciou unha nova reunión en novembro de 2014. Tras a reunión Refused publicou dous novos álbums de estudio, *Freedom* en 2015 e *War Music* en 2019.

Discografía
-----------

### Álbums

| Álbum | Ano | Selo |
| --- | --- | --- |
| *This Just Might Be the Truth* | 1994 | Startrec, Burning Heart |
| *Songs to Fan the Flames of Discontent* | 1996 | Victory |
| *The Shape of Punk to Come: A Chimerical Bombination in 12 Bursts* | 1998 | Burning Heart Records |
| *Freedom* | 2015 | Epitaph Records |
| *War Music* | 2019 | Spinefarm Records, Search and Destroy |

### Recompilatorios

* *The E.P. Compilation* - 1997/2002 (Burning Heart Records)
* *The Demo Compilation* - 1997 (Burning Heart Records)

* Portal:Suecia

|  |  |
| --- | --- |
| Control de autoridades | 
* Wd: Q1358175
* WorldCat
* VIAF: 155562565
* AllMusic: mn0000885375
* Discogs: 219574
* GND: 10310946-8
* IMDb: nm2067667
* ISNI: 0000 0001 0404 5220
* LCCN: no2004116322
* MusicBrainz: ID
* Songkick: 88426
* VGMdb: 32008

 |



1. ↑  "REFUSED ARE FUCKING DEAD". *web.archive.org*. 2012-01-17. Archived from the original on 17 de xaneiro de 2012. Consultado o 2020-04-10.
2. ↑  "Refused | Biography, Albums, Streaming Links". *AllMusic* (en inglés). Consultado o 2020-04-10.
Baile de xigantes
A **Festa da Patum de Berga** é unha celebración tradicional que se realiza durante as festas do Corpus Christi na localidade barcelonesa de Berga. Foi declarada pola Unesco Patrimonio Cultural Inmaterial da Humanidade o día 25 de novembro do ano 2005 e inscrita en 2008 na súa lista representativa e por iso elixida automaticamente como Tesouro do Patrimonio Cultural Inmaterial de España xunto ao Misterio de Elx. Anteriormente, no ano 1983 foi declarada pola Generalitat de Cataluña festa tradicional de Interese Nacional. A Patum foi fundada a finais do século XIV como unha festa de carácter esencialmente popular e atópase documentada desde o ano 1525.

A celebración consiste en diversas representacións de figuras místicas e simbólicas, que bailan ao ritmo da música e os tambores. Os bailes caracterízanse pola súa solemnidade, así como pola utilización de lume e artefactos pirotécnicos.

O mércores anterior ao xoves de Corpus, o tabal (pregoeiro da festa) e os xigantes percorren a cidade anunciando o comezo das festas. Máis tarde comeza o drama mímico, dividido en varios actos, que representan as intensas loitas dos cristiáns contra os mouros; ao arcanxo San Miguel que, axudado por anxos, loita contra Lucifer e os seus diaños; ou as burlas contra o caudillo árabe Abul-Afer ou Bullafer, conquistador da zona. En cambio, o acto da aguia expresa a satisfacción de Berga por acabar co dominio feudal e pasar a depender directa e exclusivamente do rei.

As festas teñen lugar desde o mércores de Corpus ata o seguinte domingo. Ao día seguinte do propio Corpus realízase unha Patum infantil, nunha versión adaptada para nenos.

Notas
-----

1. ↑  "La Patum de Berga". UNESCO Culture Sector. Consultado o 20-08-2010.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Patum de Berga*** |

* A Patum no sitio web do concello de Berga *(en catalán)*
* Sitio web oficial da Patum *(en catalán)*
* A Patum no web da Unesco *(en inglés)*

|  |  |
| --- | --- |
| Control de autoridades | 
* Wd: Q1816129
* GEC: 0049454

 |
**Pomoloxía** ou **fruticultura** (do latín *pomum* (froito) + -*logia*) é a rama da botánica que se especializa no estudo, a descrición, identificación e clasificación das froitas.

Plantación de kiwis (*Actinidia deliciosa*).
A investigación da pomoloxía céntrase principalmente no desenvolvemento das técnicas de cultivo e mais dos estudos fisiolóxicos nas árbores froiteiras. Os seus obxectivos son a mellora da árbore froiteira, incluíndo o incremento da calidade da froita, o regulamento dos períodos de produción, e a redución do seu custo.

A verba "Pomoloxía", moi empregada en linguas coma o inglés e mais francés, é menos empregada no galego. No canto, é máis frecuente o termo fruticultura, entendéndose por tal a ciencia que estuda o cultivo de especies lígneas e semilígneas produtoras de froitas, aplicando tecnoloxías baseadas en principios biolóxicos e fisiolóxicos, para obter un rendemento económico da actividade. A **Fruticultura** acolle ademais o estudo da mellora xenética das froiteiras e mais as técnicas para axeitar e mellorar a produción.

Orixe
-----

Os primeiros libros sobre pomoloxía apareceron arredor do século XVIII. Estaban ricamente ilustrados e procedían principalmente de Alemaña e Francia.

Os primeiros pomólogos, Jean-Baptiste de La Quintinie (1624-1688), Johann Hermann Knoop (c.1700-1769) ou Henri Louis Duhamel du Monceau (1700-1782) non se dedicaron exclusivamente a describir as diferentes variedades de froitas, senón que, eles mesmos, traballaban na recuperación e conservación do patrimonio existente de vellas variedades históricas, ademais da mellora e a creación de variedades novas.

Pomólogos célebres
------------------

* Charles Downing.
* André Leroy.
* Jean-Baptiste Van Mons.

### Véxase tamén

* Árbore froiteira.
* Froito.
* Pomo.
* Floricultura.
* Horticultura.

|  |  |
| --- | --- |
| Control de autoridades | 
* Wd: Q35911
* WorldCat
* VIAF: 305950932
* BRE: 3157571
* EBID: ID
* GEA: 5905
* GEC: 0133483
* GND: 4175352-5
* JSTOR: pomology
* MAG: 207657973
* NKC: kn20131205002

 |
***Pinkwashing*** (**lavado rosa** ou **lavado de imaxe rosa**) é un préstamo lingüístico (do inglés *pink*, rosa, e *whitewash*, blanquear ou encubrir) para referirse, no contexto dos dereitos LGTB, á variedade de estratexias políticas e de mercadotecnia dirixidas á fomento de produtos, empresas ou institucións apelando á súa *amabilidade cara aos gais*.

A expresión é especialmente usada para referirse ao lavado de imaxe do Estado de Israel que, promovendo á súa poboación LGTBI, disfraza a violación sistemática dos Dereitos Humanos da poboación palestina. A través de proxectar a aparencia de ser un territorio simpatizante LGTB, a poboación LGTBI pode chegar a sentirse identificada coas posicións políticas do Estado (homonacionalismo), participar da islamofobia institucionalizada ao considerar que a poboación musulmá é necesariamente homófoba ou obviar a discriminación sufrida no seu propio país.

O termo foi orixinalmente proposto pola *Breast Cancer Action* para identificar ás empresas que aseguraban apoiar ás mulleres con cancro de mama, mentres que en realidade pretendían obter maiores beneficios e mellorar a súa imaxe de marca ao incorporar á súa publicidade unha causa caritativa.

Notas
-----

1. ↑  *(en castelán)* Pinkwashing en Venezuela. Público.es. 15 de abril de 2013.
2. ↑  *(en castelán)* El pinkwashing de la homófoba Cifuentes. Público.es. 26 de agosto de 2015.
3. ↑  *(en inglés)* Foreign Ministry promoting Gay Israel. The Jerusalem Post. 26 de outubro de 2006.
4. ↑  *(en inglés)* Israel's gay propaganda war. The Guardian. 1 de xullo de 2010.
5. ↑  *(en inglés)* Israel and ‘Pinkwashing’. The New York Times. 22 de novembro de 2011.
6. ↑  "Pinkwashing" y el lavado de imagen de Israel. El Quinto Poder. 11 de xaneiro de 2014.
7. ↑  *(en inglés)* Think before you Pink. Arquivado 05 de abril de 2016 en Wayback Machine. *Breast Cancer Action*.
8. ↑  *(en inglés)* Pastel Injustice: The Corporate Use of Pinkwashing for Profit. Environmental Justice. 2011.

Véxase tamén
------------

|  |  |
| --- | --- |
|  | A Galipedia ten un portal sobre: ***Diversidade sexual*** |

### Outros artigos

* Capitalismo rosa
* Homonacionalismo
* Homofobia liberal
* *Greenwashing*
* *Purplewashing*
* *Redwashing*
* Voto rosa
Pinscher miniatura. Pelaxe: negra e vermella.
O **pinscher miniatura** é un can de raza pequena caracterizado pola súa grande intelixencia e o seu áxil comportamento.

Orixe
-----

O pinscher miniatura é unha raza de can orixinaria de Alemaña, máis concretamente, remóntase ao século XVIII en Wurtemberg, un antigo estado localizado no suroeste da actual Alemaña. O Mini-Pin, como tamén se asocia a esta raza, empregábase como cazador de roedores e, máis concretamente, de ratas. É unha miniaturización do pinscher mediano e, ademais cómpre ter en conta que, son animais que non sofren ningún defecto de ananismo, senón que se crearon xuntando xenes de Galgos Italianos con Teckels e mais a familia dos Terrier.

Características
---------------

|  |
| --- |
| **Medidas** |
| Altura: 25–30 cm á cruz.
 | Peso: 4–6 kg. |
| **Capas da pelaxe** |
| **Unicolor:**
Vermello-cervo
Vermello-castaño
Vermello escuro-castaño | **Negro e fogo:**
Pelaxe negra con manchas de cor vemello-castaño. Estas poden apreciarse sobre os ollos, na parte inferior do pescozo, no antepeito, nos metacarpos, nos pés, no perineo e nas caras internas dos membros posteriores. |

Pinscher miniatura. Altura: 25-30 cm.

Comportamento
-------------

O pinscher miniatura caracterízase por ser un can moi activo e áxil, que precisa de paseos diarios e que, a pesar do seu pequeno tamaño, sorprenderá ao dono pola súa enerxía e vitalidade.

É unha raza distinguida pola súa asombrosa fidelidade ao dono volvéndose, en ocasións, excesivamente protectores. É por isto polo que, se non se ten o coidado suficiente, convértense en cans moi ladradores. Precisan dun dono cunha grande autoridade que estableza regras xa que, do contrario, a raza conta cunha gran disposición para consolidarse como donos do fogar. Non obstante, é importante coñecer que se os educamos adecuadamente atopámonos ante unha raza de can moi equilibrada e intelixente. Esta intelixencia móstrase na súa capacidade para xogar agochando os obxectos na súa cama, ou mesmo, á hora de expresar as súas inquedanzas.

Finalmente, é necesario coñecer que esta raza se caracteriza pola súa constante actividade, ademais de seren cans moi cariñosos e, por suposto, grandes compañeiros ao longo de extensas andainas.

Galería de imaxes
-----------------

* 
* 
* 
*

Notas
-----

1. ↑  "Historia del Pinscher Miniatura - Perros - mundoAnimalia.com". *www.mundoanimalia.com*. Consultado o 2019-04-29.
2. ↑  "Pinscher Miniatura". *PURINA®* (en inglés). Consultado o 2019-04-29.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pinscher miniatura***  |

### Bibliografía

* Tucker, M. P. (2009). *Pinscher Miniatura*. col. Nuevas guías perros de raza. Barcelona: Editorial Hispano Europea. ISBN 978-8425518799.

|  |  |
| --- | --- |
| Control de autoridades | 
* Wd: Q38990
* EBID: ID

 |
Debuxo de Pinocchio, o monicreque (Enrico Mazzanti).
**Pinocchio** é o personaxe principal e un dos protagonistas do libro *As aventuras de Pinocchio*, escrita por Carlo Collodi (seudónimo de Carlo Lorenzini) en 1881.

Pinocchio é unha marioneta de madeira que Geppetto crea e que cobra vida inesperadamente. Ó final convértese nun neno de verdade.

Adaptacións cinematográficas
----------------------------

Fotograma do filme perdido de 1936 *Le avventure di Pinocchio*.
Pinocchio no filme de 1940 de Disney
Pinocho tivo diversas adaptacións no cinema, sendo a máis sonada o filme de animación realizado pola Disney en 1940. Antes, porén, xa se realizara unha outra adaptación, o filme italiano de 1936 *Le avventure di Pinocchio*, que non se finalizou xamais e que é considerado un filme perdido do que só fican uns cantos fotogramas.

* *Le avventure di Pinocchio* (1936)
* *Pinocchio* (1940), realizado pola Disney
* *Le avventure di Pinocchio* (1947)
* *Un burattino di nome Pinocchio* (1972)
* *Le avventure di Pinocchio* (1972)
* *Pinocchio and the Emperor of the Night* (1987)
* *The Adventures of Pinocchio* (1996)
* *The New Adventures of Pinocchio* (1999)
* *Pinocchio* (2002) de Roberto Benigni
* *Pinocchio 3000* (2004)
* *Bentornato Pinocchio* (2007)
* *Pinocchio* (2012)

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pinocchio*** |

### Outros artigos

* *As aventuras de Pinocchio*

|  |  |
| --- | --- |
| Control de autoridades | 
* Wd: Q6502703
* WorldCat
* VIAF: 62348958
* EBID: ID
* GND: 118986872
* IMDb: ch0028096
* LCCN: nb2015019808
* MusicBrainz: ID
* SELIBR: 324993
* SNAC: w6xd10jw

 |
**Piyama Kurunta** foi rexente e príncipe de Arzawa sobre o 1240 a.C..

O seu pai, o rei de Arzawa Uhha-Ziti, non se recuperou da ferida producida por un raio, e tivo que deixar o goberno ao seu fillo. O pai concertou unha alianza co rei de Ahhiyuwa e enviou a Piyama-Kurunta, con forzas conxuntas, a atacar a Maskhuiluwas de Mira aliado do hitita Mursilis II.

Piyama-Kurunta posibelmente destruíu a cidade de Impa, pero Maskhuiluwas o rexeitou. Maskhuiluwas volveu á cidade de Hapanuwa, a capital de Mira, e ficou fiel aliado hitita, e Mursilis III enviou uns xefes de nome Gullas e Malazitis a saquearen a cidade de Milawata (Mileto) aliada de Ahhiyuwa.

Piyama-Kurunta presentou batalla en Walma, na rexión de Astarpa, e foi derrotado. Uhha-Ziti fuxiu ás illas. Os habitantes antihititas de Hursanassan, Surudan, e Attarimman fuxiron ás montañas Arinnandas e á cidade de Purandas. Mursilis e o seu irmán Sarri-Kusuh de Karkemish asediaron as montañas onde pronto os refuxiados, debido á fame, se renderon; pero a cidade de Purandas resistiu o cerco e non quixo entregar aos refuxiados. Mursilis estaba acampado no río Astarpa cando soubo que Uhha-Ziti morrera. A sucesión recaeu no fillo de Uhha-Ziti, Tapalazunaulis, que foi capturado por Mursilis.

Piyama-Kurunta, que debía de estar nas illas, encarcerado seu irmán Tapalazunaulis e rendida a cidade de Purundas, viu a súa causa perdida, e pediu a paz. Mursilis deportou a Piyama-Kurunta a Hattusas, onde seguramente morreu.
Os **arapaho**, coñecidos tamén como *Gens-de-Vache* ("xente do bisonte"), son unha tribo de indios nos estados de Colorado e Wyoming (Estados Unidos).

Eran estreitos aliados dos cheyenne e aliados dos síux. A lingua arapaho é unha das linguas algonquinas moi próxima ó Gros Ventre, con quen os arapaho compartiran unha longa afiliacición cultural. A lingua cheyenne e a lingua dos pés negros eran as outras linguas algonquinas das Grandes Pradeiras pero eran bastante diferentes do arapaho. Cara a 1850 as bandas arapaho separáronse en dúas tribos: os arapaho do norte e os do sur. Os arapaho do norte levan vivindo dende 1878 na Reserva de Wind River, Wyoming, a terceira maior reserva dos Estados Unidos. A tribo dos arapaho do Sur vive xunto ós cheyenne en Oklahoma.

Campamento arapaho.
O seu nome vén do pawnee *tirapihu* ("comerciantes"), ou ben do crow *alappahó* ("xente con moitas tatuaxes", polo costume que tiñan de gravar círculos cerimoniais na cara). Eles chámanse a si mesmos *inu-na ina* ("o noso pobo"). O idioma divídese en tres dialectos ou divisións: o basanwūnema; o atsina ou gros ventre (que se converteu nunha tribo independente); e o na’’wathinahana.

Notas
-----

1. ↑  "2010 Census CPH-T-6. American Indian and Alaska Native Tribes in the United States and Puerto Rico: 2010" (PDF). *census.gov*.
2. ↑  Definición de arapaho no *Dicionario de Galego* de Ir Indo e a Xunta de Galicia.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pobo arapaho Modificar a ligazón no Wikidata*** |

### Outros artigos

* Batalla de Little Bighorn

* Portal:Pobos indíxenas de América
* Portal:Estados Unidos de América

|  |  |
| --- | --- |
| Control de autoridades | 
* Wd: Q626136
* AAT: 300017634
* BRE: 1826161
* GeoNames: 4529448
* LCCN: sh85006422
* NKC: ph721482

 |
|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

O **Platinum Arena** (en ruso: *Платинум Арена*) é un pavillón deportivo da cidade de Khabarovsk (Rusia). Foi inaugurado en 2003 e ten capacidade para 7.100 espectadores. Neste pavillón xogan os seus partidos como locais os equipos de hóckey sobre xeo Amur Khabarovsk (pertencente á Kontinental Hockey League e que o utiliza dende a súa inauguración), así como o seu equipo júnior Amurskie Tigry (pertencente á Minor Hockey League e que o emprega dende o 2010). Na tempada 2004-05 foi a casa do desaparecido Golden Amur, que competiu durante a súa única tempada de existencia na Asia League Ice Hockey.

Véxase tamén
------------

|  |  |
| --- | --- |
|  | A Galipedia ten un portal sobre: ***Hóckey sobre xeo*** |

### Ligazóns externas

* Sitio web oficial *(en ruso)*
* O Platinum Arena en www.hockeyarenas.net

|  |  |
| --- | --- |
| Control de autoridades | 
* Wd: Q1349703
* MusicBrainz: ID

 |
Podofilia
A **podofilia** é un pronunciado interese fetichista nos pés humanos. Trátase dunha parafilia, sendo un dos fetichismos máis comúns nos homes. Pola contra, o fetichismo do pé en mulleres é un comportamento sexual apenas estudado e moi pouco habitual.

Un fetichista do pé pode sexualmente ser excitado ao ver, tocar, apalpa, agarimar, lamber, ulir ou bicar os pés doutra persoa. Existen tamén fetichistas que gozan castigando os pés doutras persoas, pero estes representan máis que nada unha variante de BDSM sen relación co fetichismo de pés convencional. A resposta do fetichista é a mesma ou moi similar á resposta de excitación sexual fronte aos xenitais ou outros trazos específicos de cada sexo como os seos femininos. Ademais, moitos fetichistas de pés gozan practicando coa súa parella a técnica do chamado "footjob", a cal consiste basicamente nunha masturbación/masaxe efectuada cos pés.

Podofilia
Aínda que o fetichismo de pés non debe ser confundido co fetiche polo calzado, existe unha relación íntima entre ambos os dous, xa que os fetichistas de pés perciben de xeito erótico o calzado aberto feminino. Do mesmo xeito que a indumentaria e a lenzaría erótica (tangas, bragas, bikinis, escotes, minisaias etc.) resaltan os atributos do corpo da muller convencionalemente aceptados pola sociedade como sexuais, para un fetichista de pés o uso por parte dunha muller con fermosos pés de calzado aberto (sandalias, alpargatas etc) así como outros elementos (esmalte nos dedos do pé, aneis podales, tatuaxes, colares nos nocellos etc.) resultan moi estimulantes dende o punto de vista erótico. Ademais moitos fetichistas senten atracción polos pés vestidos de pantimedias de diversas cores, medias de rede ou certo tipo de medias que posúen cavidades para as dedas.
**Playfish Ltd.**, propiedade de Electronic Arts, é un desenvolvedor de xogos sociais que poden ser reproducidos en redes sociais como Facebook, MySpace, Bebo e iPhone, entre outros. A empresa ten a súa sede en Royal Borough de Kensington e Chelsea (Londres, Inglaterra), e ten delegacións en Pequín (China), San Francisco (Estados Unidos) e Tromso (Noruega).

Características
---------------

Os xogos Playfish son reforzados continuamente con novas funcións e desafíos. Os xogos son normalmente lanzados antes en Facebook para logo facer versións para outras redes sociais.

Pet Society é o xogo máis popular da empresa e ten máis de 1.000.000 de fans na súa páxina de Facebook. É unha das aplicacións que máis medra en Facebook.

Historia
--------

A empresa foi fundada en 2007 por Segerstrale Kristian, Sebastien de Halleux, Sami Lababidi e Shukri Shammas. En outubro de 2008, participaron 17 millóns de dólares en capital de risco de financiamento a partir de Accel Partners e Index Ventures.

'*Who has the Biggest Brain?* foi o primeiro éxito da empresa. Foi un dos primeiros xogos de Facebook que atraeu a millóns de xogadores diarios, e permitiu á empresa aumentar o financiamento necesario para producir outros éxitos.

O 9 de novembro de 2009, Electronic Arts anunciou a adquisición de Playfish por 275 millóns de dólares.

Lista de xogos
--------------

* Pet Society - Controla un animal de compañía nunha sociedade virtual.
* Who Has The Biggest Brain? - Xogo estilo "pregunta e resposta".
* Word Challenge - Xogo que consiste na construción de palabras.
* Geo Challenge - Desafío de tempo con base en localizacións xeográficas.
* Bowling Buddies - Boliche 3D
* Minigolf Party- birlos en 3D
* Restaurant City - Simulador de administración dun restaurante.
* Crazy Planets - Xogo de estratexia con temática espacial.
* Country Story - Simulador de granxa.
* Quiztastic! - Pregunta e resposta.
* Poker Rivals - Xogo de póquer.
* Gangster City - Un xogo de mafia.
* Hotel City -

Notas
-----

1. ↑

Véxase tamén
------------

### Ligazóns externas

* Site de Playfish *(en inglés)*
O ***Port de la Lune*** (Porto da Lúa) é o nome que recibe o porto de Bordeos, que data da Idade Media, pola forma do río que cruza a cidade. Está representado cunha media lúa no escudo de Bordeos, e por tres medias lúas entrelazadas no escudo do municipio.

En 2007, o Porto da Lúa e preto de 1800 hectáreas da zona urbana circundante foron catalogados como Patrimonio da Humanidade pola UNESCO debido á súa excepcional e "innovadora arquitectura clásica e tendencias arquitectónicas neoclásicas" e a prominencia de Bordeos como centro da industria vitivinícola histórica e como centro comercial mundial durante máis de 800 anos. O Patrimonio da Humanidade é a maior área urbana inscrita pola UNESCO (ata 2021), que abarca aproximadamente o 40% da superficie da cidade.

A UNESCO tamén premiou ao municipio polos seus esforzos para restaurar e embellecer os peiraos e fachadas do centro da cidade, incluíndo a Place de la Bourse, Miroir d'eau e o  Grand-Théâtre.

Galería
-------

* Escudo de Burdeos.Escudo de Burdeos.
* O Pequeno escudo.O *Pequeno escudo*.
* Vista desde o avión.Vista desde o avión.
* O Porto da Lúa.O *Porto da Lúa*.
* O Porto da Lúa, perspectiva desde o alto da agulla Saint-Michel.O *Porto da Lúa*, perspectiva desde o alto da agulla Saint-Michel.
* Fachadas programadas do quai Richelieu.Fachadas programadas do *quai Richelieu*.
* A Place de la Bourse.A *Place de la Bourse*.
* Quai Louis XVIII e Quai des Chartrons.*Quai Louis XVIII* e *Quai des Chartrons*.
* O Miroir d'eau, o Pont de pierre e a Basílica de San Miguel.O *Miroir d'eau*, o *Pont de pierre* e a Basílica de San Miguel.
* A Place de la Comédie co Grand-Théâtre.A *Place de la Comédie* co *Grand-Théâtre*.

Notas
-----

Referencias

1. ↑  Chantal CALLAIS. *Bordeaux, a history of architecture*. Editions La Geste. 2019.
2. ↑  "Bordeaux, Port of the Moon".

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Porto da Lúa*** |

### Outros artigos

* Bordeos

### Ligazóns externas

|  |  |
| --- | --- |
| Control de autoridades | 
* Wd: Q2249113
* WHC: 1256

 |
Preliminares.
Os **preliminares** do actos sexual son o preludio deste, é dicir, do coito. Trátase de xogos físicos e psíquicos que se desenvolven co obxecto de acadar a excitación da parella e a lubrificación dos órganos xenitais, o cal facilita o coito. Os xogos sexuais poden realizarse desde breves minutos até varias horas antes de producirse o acto sexual.

Características
---------------

A súa variedade é infinita, desde a máis leve insinuación pola palabra, xa sexa en vivo como por outros medios (telefónico, por exemplo), pasando pola máis delicada mirada ou aceno (cos ollos, os beizos, as mans), incluíndo un tocamento, rozamento ou masaxe. Outra posibilidade é utilizar distintos tipos de roupa, por exemplo lencería. Tamén se pode agregar algún tipo de xoguete sexual. Estes véndense en tendas especializadas chamadas sex-shops.

Cos xogos sexuais ou preliminares ao sexo pódese conseguir máis intimidade entre a parella.

Véxase tamén
------------

### Outros artigos

* Estimulación das mamilas

### Ligazóns externas

* *Preliminares para mulleres* *(en inglés)*

| * v
* c
* e
Sexo |
| --- |
| Orientación e identidade | Homosexualidade · Bisexualidade · Heterosexualidade · Asexualidade · Pansexualidade · Identidade sexual · Orientación sexual |
| Prácticas sexuais | Relación sexual · Masturbación · Coito · Sexo anal · Sexo oral · Felación · Cunnilingus · Parafilia · Anilingus · Orxía · Creampie · Bukkake · Autofelación |
| Aspectos fisiolóxicos | Libido · Excitación · Erección · Zona eróxena · Orgasmo · Exaculación masculina e Exaculación feminina |
| Relacións e sociedade | Incesto · Prostitución · Atracción sexual · Turismo sexual · Sexualidade e discapacidade · Sexting |
| Industria do sexo | Cine pornográfico · Pornografía · Porno duro · Porno suave |
| Sexualidade · Sexoloxía |

|  |  |
| --- | --- |
| Control de autoridades | 
* Wd: Q5139011
* EBID: ID
* JSTOR: foreplay

 |
Un exemplo de pregamento de globina é a proteína transportadora de oxíxeno mioglobina ( PDB 1MBA ) do molusco *Aplysia limacina*.
O **pregamento de globina** é un pregamento tridimensional común nas proteínas. Este tipo de pregamento consiste tipicamente en oito hélices alfa, aínda que algunhas proteínas teñen extensións de hélices adicionais nos seus extremos. O pregamento de globina atópase nas proteínas de tipo globina como a hemoglobina e a mioglobina e nas proteínas ficocianinas. Como a mioglobina foi a primeira proteína da que se resolveu a estrutura, o pregamento de globina foi o primeiro pregamento proteico que se descubriu. Como o pregamento de globina contén só hélices, clasifícase como un pregamento proteico todo alfa.

Empaquetamento das hélices
--------------------------

As oito hélices do núcleo do pregamento de globina comparten unha estrutura non local significativa, a diferenza doutros motivos estruturais nos cales os aminoácidos están preto uns doutros na súa secuencia primaria e están tamén próximos no espazo. As hélices empaquétanse cun ángulo medio de aproximadamente 50 graos, que é significativamente máis inclinado que outros empaquetamentos helicoidais como o feixe de hélices (*helix bundle*). O ángulo exacto do empaquetamento das hélices depende da secuencia da proteína, porque o empaquetamento está mediado polas interaccións estéricas e hidrófobas das cadeas laterais dos aminoácidos próximos ás interfaces das hélices.

Conservación da secuencia
-------------------------

Aínda que o pregamento de globina está moi conservado evolutivamente, as secuencias que forman o pregamento poden ter unha identidade de secuencia de tan só o 16%. Aínda que a especificidade de secuencia do pregamento non é estrita, o núcleo hidrófobo da proteína debe manterse e debe evitarse que se formen parches hidrófobos situados sobre a superficie exposta ao solvente, a cal é en xeral hidrófila, para que así a estrutura permaneza estable e soluble. A mutación máis famosa no pregamento de globina é un cambio de glutamato por valina nunha das cadeas da hemoglobina, a cal crea un "parche hidrófobo" sobre a superficie proteica que promove a agregación intermolecular da hemoglobina, e isto dá lugar á anemia falciforme.

Notas
-----

1. ↑  "Aplysia limacina myoglobin. Crystallographic analy... [J Mol Biol. 1989] - PubMed result", n.d. .

* Branden C, Tooze J. (1999). *Introduction to Protein Structure* 2nd ed. Garland Publishing: Nova York, NY.

Véxase tamén
------------

### Ligazóns externas

* SCOP globin folds

|  |  |
| --- | --- |
| Identificadores | 
* InterPro: IPR009050

 |
**Prekmurje** (húngaro: *Muravidék,* prekmuro: *Prekmürje, Prekmörje*) é unha provincia histórica (*pokrajina* en esloveno) de Eslovenia situada na rexión máis oriental do país. Limita coa Hungría ó nordeste, coa Austria ó noroeste, polo sur con Croacia e tamén coa rexión eslovena de Baixa Estiria ó suroeste. O río Mura, a separa do resto de Eslovenia.

Os municipios eslovenos de Prekmurje
A capital da rexión é Murska Sobota. Outras cidades importates són Lendava, Dobrovnik, Turnišče, Beltinci, Črenšovci.

Na rexión hai unha considerable poboación húngara, ademais de xitanos. A rexión foi parte do Condado de Vas do Reino de Hungría entre o século XI - 1526, 1687 - 1849 e 1867 - 1918. Tamén foi ocupada pola Hungría do 1941 a 1944 durante a segunda guerra mundial.

Outros artigos
--------------

* Lingua prekmura

|  |  |
| --- | --- |
| Control de autoridades | 
* Wd: Q215695
* WorldCat
* VIAF: 246563693
* BNE: XX456934
* BNF: 160789016
* EBID: ID
* GeoNames: 3192542
* GND: 4107355-1
* NKC: ge163847

 |
Grande entrada no Pow wow de Omaha en 1983.
Bailaríns tradicionais en Montana, 2007.
Un **pow wow** (also **powwow** ou **pow-wow**) é unha reunión dos pobos indíxenas de Norte América. O termo deriva da palabra na lingua narragansett *powwaw*, que significa "líder espiritual". Un pow-wow moderno é un tipo de evento específico onde os nativos americanos/primeiras nacións se reúnen para bailar, cantar, socializar e honrar a súa cultura. Xeralmente hai unha competición de danza, con significativos premios económicos. Pow wows teñen unha duración variable de entre seis horas e tres días. Os pow wows de ocasións especiais poden durar ata unha semana.

O termo ten sido empregado para describir calquera reunión de tribos nativas americanas, e pode ser escoitado con frecuencia nos vellos Westerns. Tamén se fixo uso dela para falar de consellos militares de oficiais, pero o seu uso é visto pouco respectuoso coa cultura nativa.

Notas
-----

1. ↑  "Copia arquivada". Arquivado dende o orixinal o 22 de maio de 2013. Consultado o 30 de xullo de 2013.

Véxase tamén
------------

### Outros artigos

* Gathering of Nations

|  |  |
| --- | --- |
| Control de autoridades | 
* Wd: Q254279
* EBID: ID
* JSTOR: powwows
* LCCN: sh92004844

 |
Os diferentes tipos de plastos.
Os **proplastos** ou **proplastidios** (inicialmente chamados eoplastos) son pequenos orgánulos específicos das células vexetais da familia dos plastos, de estrutura simple e non diferenciados, que se atopan xeralemente nos meristemas, é dicir, nos tecidos compostos de pequenas células indiferenciadas, que se dividen activamente, situados nas zonas en crecemento da planta.. Son de pequeno tamaño comparado con outros plastos (apenas máis grandes ca unha mitocondria), co seu estroma rodeado por unha membrana dobre, que contén algunhas lamelas escasas e curtas e algunhas vesículas. Os proplastos multiplícanse probablemente por fisión binaria para manterse nas células meristemáticas en división.

A maduración dun proplasto en plasto funcional está correlacionada coa diferenciación da célula na que se encontra. Así, un proplasto situado nunha célula exposta á luz transformarase preferentemente en cloroplasto, o que se traduce nun aumento de tamaño substancial, a formación de numerosas lamelas membranosas a partir das vesículas que se forman por invaxinación da membrana interna do proplasto, que formaran progresivamente a grana, e a acumulaciónn de pigmentos como a clorofila. Ademais pode orixinar outros tipos de plastos como os etioplastos (aínda bastante indiferenciados, que poden manterse así bastante tempo ou diferenciarse), ou en leucoplastos que poden diferenciarse en plastos especializados no almacenamento de amidón, como os amiloplastos dos tubérculos da pataca, ou en cromoplastos coloreados, que se observan en órganos coloreados da planta, como os pétalos de certas especies.

Notas
-----

1. ↑  Darling, David. "The internet encyclopedia of science; "PROPLASTID"". Arquivado dende o orixinal o 17 de outubro de 2011. Consultado o 05 de xuño de 2011.

Véxase tamén
------------

Diferenciación e interconversións nos plastos.
### Outros artigos

* Cloroplasto e etioplasto
* Cromoplasto
* Leucoplasto
* Amiloplasto
* Eleoplasto
* Proteinoplasto
* Estrómulo

### Bibliografía

* Henri Camefort, *Morphologie des végétaux vasculaires : cytologie.anatomie.adaptations*, Doin, 1996, 2ª edición (7ª reimpresión), 432 p. p. 32-49, ISBN 2-7040-0395-5
* curso do DEUG.

| * v
* c
* e
Estruturas e orgánulos da célula |
| --- |
| Sistema endomembranoso | Membrana celular - Núcleo (Nucléolo) - Retículo endoplasmático - Aparato de Golgi - ParentosomaVesículas (Lisosomas - Endosomas - Fagosomas - Vacúolos)Gránulo citoplasmático: Melanosoma - Microcorpo (Glioxisoma - Peroxisoma) - Corpo de Weibel-Palade |
| Endosimbiose | Mitocondria - Plastos (Cloroplasto - Cromoplasto - Amiloplasto) |
| Citoesqueleto | Microfilamentos - Filamentos intermedios - Microtúbulos - Centríolos |
| ADN | Cromosomas (Cromatina - Cromátide - Centrómero) - Plásmidos |
| Externas | Parede celular - Undulipodio: Cilio/Flaxelo - Acrosoma |
| Outras | Citoplasma - Ribosoma - Centro organizador de microtúbulos (Centrosoma - Corpo basal - Corpo polar do fuso) - Proteasoma - Inclusión citoplasmática |

|  |  |
| --- | --- |
| Control de autoridades | 
* Wd: Q1751421
* GEC: 0135005

 |
**Patricia Joan Keller McCormick**, nada en Seal Beach, California, o 12 de maio de 1930 e finada no Condado de Orange o 7 de marzo de 2023, foi unha saltadora de trampolín que gañou ambos os eventos de salto en dous Xogos Olímpicos, en 1952 e 1956. Gañou o James E. Sullivan Award á mellor atleta afeccionada dos Estados Unidos en 1956, segunda muller que o conseguiu.

Traxectoria
-----------

De nena, nas décadas de 1930 e 1940, McCormick destacou por executar saltos de trampolín que non estaban permitidos nas competicións femininas (mergullos que tiñan fama de asustar moitos homes) e por practiar na ponte de Los Alamitos no porto de Long Beach. Asistiu á Woodrow Wilson Classical High School, ao Long Beach City College e á Universidade Estatal de California en Long Beach.

Tralos Xogos Olímpicos fixo xiras de saltos e foi modelo para traxes de baño Catalina. Participou no comité organizador dos Xogos Olímpicos de 1984 e comezou un programa chamado "Pat's Champs", fundación que axuda a motivar a infancia para que soñe ao grande e para que atope xeitos prácticas de obter éxito.

Ao longo da súa carreira gañou tamén catro medallas nos Xogos Panamericanos, entre elas tres de ouro.

Vida persoal
------------

O marido de McCormick, Glenn, foi o seu adestrador, así como doutros medallistas olímpicos en saltos de trampolín. Divorciáronse despois de 24 anos de matrimonio e el faleceu en 1995. Tiveron dous fillos: Tim, nado en 1956, só cinco meses antes de que McCormick gañase dúas medallas nos Xogos de Melbourne, e Kelly (nada en 1960), que gañou dúas medallas (prata e ouro) en saltos de trampolín.

Notas
-----

1. ↑  "Amazing Moments in Olympic History: Pat & Kelly McCormick". Arquivado dende o orixinal o 2010-01-30. Consultado o 2010-09-12.
2. ↑  "Going For Gold". *Beach* (California State University, Long Beach): 15. Verán–inverno de 2016.
3. ↑  Carpenter, Eric (2008-08-03). "Memories as good as gold". *The Orange County Register*. pp. News 6. Arquivado dende o orixinal o 15 de outubro de 2008. Consultado o 06 de xaneiro de 2022.
4. ↑  Pat McCormick. sports-reference.com

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Patricia McCormick Modificar a ligazón no Wikidata*** |

### Ligazóns externas

* Patricia McCormick at databaseOlympics.com en Wayback Machine (archived 9 de marzo de 2007)

|  |  |
| --- | --- |
| Control de autoridades | 
* Wd: Q288542
* BRE: 2166341
* EBID: ID
* IMDb: nm1677889
* ISHOF: pat-mccormick-(usa)
* OCID: patricia-mccormick
* Sports Reference: pat-mccormick-1

 |
**Patricia Isaura Reyes Rivera**, nada o 22 de decembro de 1973, é unha avogada e política española de Cidadáns. Foi elixida deputada por Madrid nas lexislaturas XI e XII. Ocupou diversos cargos de responsabilidade política, entre os que destacan os de concelleira no concello de Boadilla del Monte. Foi secretaria cuarta da Mesa do Congreso dos Deputados.

Carreira política
-----------------

Afiliouse a Cidadáns en 2014. É concelleira do partido en Boadilla del Monte (Madrid). Logrou o quinto posto nas primarias ao Congreso por Madrid. É especialista en loita contra a violencia de xénero, forma parte dos grupos de traballo de Cidadáns nesta materia. Defende a necesidade de dotar de máis medios aos Concellos para que loiten contra este problema e contar con profesionais da xustiza para reformar as leis.

Vida persoal
------------

Ten unha filla. Reside en Boadilla del Monte desde 2005. Licenciada en Dereito e máster en urbanismo. Asesorou a empresas e preiteou fronte a empresas mercantís.

Notas
-----

1. ↑  Congreso de los Diputados. "Congreso de los Diputados". Arquivado dende o orixinal o 10 de agosto de 2016. Consultado o 24 de xullo de 2016.
2. ↑  País, Ediciones El (2016-01-13). "Así son los nuevos integrantes de la Mesa del Congreso" (en castelán). Consultado o 2016-07-22.
3. ↑  País, Ediciones El (13 de xaneiro de 2016). "Así son los nuevos integrantes de la Mesa del Congreso" (en castelán). Consultado o 2016-07-22.
4. ↑  "Patricia Reyes, proclamada candidata de Ciudadanos". Arquivado dende o orixinal o 19 de agosto de 2016. Consultado o 2016-07-22.